(Návrh)

VYHLÁŠKA
Ministerstva spravodlivosti Slovenskej republiky

z ...

ktorou sa ustanovujú podmienky a rozsah náhrady zvýšených výdavkov 
hosťujúceho sudcu

Ministerstvo spravodlivosti Slovenskej republiky podľa § 44a zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 517/2008 Z. z. ustanovuje: 

§ 1

(1) Náhrada zvýšených výdavkov zahŕňa zvýšené náklady na cestovné a ubytovanie. 
 
(2) Výška náhrady zvýšených výdavkov sa určuje podľa vzdialenosti medzi trvalým bydliskom hosťujúceho sudcu a sídlom okresného súdu, na ktorom hosťujúci sudca vykonáva funkciu sudcu. 
 
(2) Na účely určenia vzdialenosti podľa odseku 1 je rozhodujúca najkratšia vzdialenosť po pozemných komunikáciách v Slovenskej republike. 
 
(3) Na účely tejto vyhlášky sa za sídlo Okresného súdu Bratislava I, Okresného súdu Bratislava II, Okresného súdu Bratislava III, Okresného súdu Bratislava IV a Okresného súdu Bratislava V považuje mesto Bratislava a za sídlo Okresného súdu Košice I, Okresného súdu Košice II a Okresného súdu Košice-okolie sa považuje mesto Košice. 
 
§ 3

Nárok na náhradu zvýšených výdavkov vzniká, ak 
a)	hosťujúci sudca nemá trvalý pobyt v sídle okresného súdu, na ktorom vykonáva funkciu sudcu a 
b)	hosťujúcemu sudcovi nie je dočasne pozastavený výkon funkcie sudcu alebo prerušený výkon funkcie sudcu. 
 
§ 4

(1) Mesačná výška náhrady zvýšených výdavkov pri dočasnom pridelení, pri výkone stáže a pri preložení je 
a)	130 eur, ak vzdialenosť podľa § 2 je do 100 km vrátane, 
b)	260 eur, ak vzdialenosť podľa § 2 je nad 100 km do 200 km vrátane, 
c)	390 eur, ak vzdialenosť podľa § 2 je nad 200 km do 300 km vrátane, 
d)	520 eur, ak vzdialenosť podľa § 2 je nad 300 km. 
 
(2) Ak ubytovanie sudcovi poskytuje súd, na ktorom vykonáva funkciu, znižuje sa náhrada zvýšených výdavkov podľa odseku 1 o polovicu. 

§ 5

(1) Náhradu zvýšených výdavkov vypláca osobný úrad sudcu mesačne, vždy v nasledujúcom kalendárnom mesiaci. 
 
(2) Ak sudca spĺňa podmienky nároku na náhradu zvýšených výdavkov iba počas časti kalendárneho mesiaca, patrí mu pomerná časť tejto náhrady. 
 
§ 6

Táto vyhláška nadobúda účinnosť 1. júla 2019.